stanford-oval/wikipedia huggingface dataset:
Siivetönruokki
Sukupuutto

Siivetönruokkia metsästettiin ainakin 1700-luvulla muun muassa valaanpyytäjien ja muiden merenkulkijoiden ruuaksi sekä patjoissa käytettyjen untuvien vuoksi. Lisäksi niiden munia kerättiin ravinnoksi. Hitaasti lisääntynyt laji harvinaistui nopeasti. Luonnonhistorialliset museot ja yksityiset keräilijät hankkivat innokkaasti näytteitä häviämässä olleesta lajista, mikä osaltaan edisti sen katoamista. Yksi viimeisistä pesimäpaikoista oli Islannin Geirfuglaskerillä. Suuri tulivuorenpurkaus autioitti tämän ihmisille vaikeapääsyisen turvapaikan vuonna 1830, jolloin lintujen oli siirryttävä muille saarille. Siivetönruokki kuoli lopulta sukupuuttoon. Viimeinen pari tapettiin pesältään hautomasta munaansa 3. heinäkuuta 1844 Islannin rannikolla sijaitsevalla Eldeyn saarella, ja viimeinen elävä lajin yksilö nähtiin vuonna 1852 Newfoundlandin edustalla.
Aiheesta muualla

Wikisanakirjassa on tähän liittyvä sananselitys: .
Naturalis: Great Auk (sisältää kolmiulotteisen valokuvan täytetystä yksilöstä) (Arkistoitu – Internet Archive) (englanniksi)
Täytetty siivetönruokki esillä Leipzigissa.
Puna-armeijan muistomerkki (Riika)

Puna-armeijan muistomerkki (viralliselta nimeltään Muistomerkki Neuvosto-Latvian ja Riian vapauttajille saksalais-fasistisista valloittajista) oli Latvian pääkaupungissa Riiassa vuosina 1985–2022 sijainnut muistomerkki puna-armeijan natsi-Saksasta toisessa maailmansodassa saaman voiton kunniaksi.
Muistomerkkiä alettiin toteuttaa vuonna 1976,[lähde? ] ja se valmistui vuonna 1985. Latvia kuului tuolloin vielä Neuvostoliittoon. Muistomerkki koostui 79-metrisestä obeliskista, jonka ympärillä oli sotilaspatsaita.
Muistomerkki oli uudelleenitsenäistyneessä Latviassa kiistelty, koska puna-armeijan voiton nähtiin edustavan Latvian neuvostomiehityksen alkua. Venäjä ja monet latvianvenäläiset vaativat muistomerkin säilyttämistä. Muistomerkistä jätettiin avoin kirje pääministeri Aigars Kalvītisille vuonna 2007. Vaatimukset muistomerkin poistosta kiihtyivät, kun Tallinnasta poistettiin Pronssisoturi-patsas.
Venäjän hyökättyä Ukrainaan vuonna 2022 Latvian parlamentti päätti poistaa kaikki vanhat neuvostomonumentit. Riian valtuusto päätti 13. toukokuuta 2022 muistomerkin poistamisesta.[lähde? ] Sen purkaminen aloitettiin 22. elokuuta 2022, jolloin siihen kuuluneet sotilaspatsaat kaadettiin. Obeliski kaadettiin 25. elokuuta. Tapahtumaa seurasi suorassa televisiolähetyksessä valtava yleisö. Riian pormestarin Mārtiņš Staķisin mukaan paikalle voidaan perustaa väliaikainen virkistysalue.
Aiheesta muualla

Kuvia tai muita tiedostoja aiheesta Puna-armeijan muistomerkki (Riika) Wikimedia Commonsissa
Porvoon sairaala

| Porvoon sairaala |
| --- | --- |

Sijainti
Osoite:  Sairaalantie 1, 06150 Porvoo
Koordinaatit:  60°22′38.9″N, 025°41′49.1″E
Organisaatio
Sairaanhoitopiiri:  Helsingin ja Uudenmaan sairaanhoitopiiri
Tyyppi:  aluesairaala
Linkki
Kotisivut:  hus.fi
Porvoon sairaala on sairaala Porvoossa. Se on osa Helsingin ja Uudenmaan sairaanhoitopiiriä ja se vastaa Askolan, Lapinjärven, Loviisan, Pornaisten, Porvoon ja Sipoon erikoissairaanhoidosta sekä sen päivystyksestä.
Puna-armeijan marssiopas Suomeen

Puna-armeijan marssiopas Suomeen (ven. Finljandija : opisanie maršrutov) on Neuvostoliitossa puna-armeijan sotilaskäyttöön tehty kuvaus Suomesta vuodelta 1939. Kirjassa on muun muassa itäisestä Suomesta mittakaavan 1:100 000 karttoja, tietoja puhelinlinjoista, polttoaineen jakeluasemista ja siltojen kantavuustietoja. Suomennoksen teoksesta julkaisi vuonna 1989  Itsenäisyyden Puolesta -yhdistys. Teos sisälsi suomennetun version marssioppaasta ja neuvostotiedustelijoiden käyttöön tehtyjä näytteitä suomen kielen opiskelumateriaalista sekä katsauksen neuvostotiedusteluun talvisotaa edeltävinä aikoina.
Aiheesta muualla

Kirjan esittely. Web Archive (Karisto Oy 2011).
Simola

Simola on suomenkielinen suku- ja paikannimi.
Tunnettuja Simola-nimisiä henkilöitä:
Antti Simola (1942–2022), kenraaliluutnantti ja urheiluvaikuttaja
Eevert Simola (1872–1941), maataloustieteilijä
Emil Johannes Simola (1876–1954), Teknillisen korkeakoulun professori ja päätoimittaja
Hannu Simola (s. 1950), sosiologi, kasvatustieteilijä ja professori
Heikki Simola (1926–1997), varatuomari ja Sairaalaliiton johtaja
Inkeri Simola-Isaksson (1930–2012), musiikkipedagogi, musiikinopettaja ja musiikkiliikunnan lehtori
Irja Simola (1911–1971), oopperalaulaja ja -ohjaaja
Jari Simola (s. 1957), korkeushyppääjä
Juho Anton Simola (1884–1958), diplomi-insinööri ja Tampereen kaupungin sähkölaitoksen johtaja
Kaarina Simola (1917–2010), suomalainen kuvanveistäjä ja opettaja
Liisa Simola (1938–2023), kasvitieteilijä
Matti Simola (1926–1975), koripalloilija ja valmentaja
Mika Simola (s. 1985), rata- ja maantiepyöräilijä
Lauri Simola, Simo Laurila (1891–1953), kirjailija
Paavo Simola (1902–1961), lääkäri ja biokemisti
Pekka Simola (1920–2014), pituushyppääjä
Raija Simola (1930–2017), telinevoimistelija
Reino Simola (1946–1991), klarinetisti
Seija Simola (1944–2017), iskelmälaulaja
Seppo Simola (1936–2003), kuulantyöntäjä
Seppo Simola (s. 1954), toimittaja
Siina Simola (1881–1949), pikajuoksija
Simo Simola (1923–1981), sotilas ja kirjailija
Tom Simola (s. 1968), päätoimittaja, yritysjohtaja ja Kemiönsaaren ent. kunnanjohtaja
Yrjö Simola (1898–1974), metsänhoitaja ja yritysjohtaja, metsäneuvos.
Maantieteellisiä paikkoja:
Simola, kylä Lappeenrannassa
Simolan rautatieasema, entinen rautatieasema Simolan kylässä Lappeenrannassa, Vainikkalan radan varrella
Simolan talo, Simolan tilan päärakennus Tampereella.
Shaheen (ohjus)

Shaheen  on yhteisnimitys kahdelle Pakistanin armeijan ohjustyypille. Nimi Shaheen tarkoittaa kuninkaallista valkoista haukkaa.  Shaheenin nimellä kulkee kaksi ohjusta, I ja II.
Shaheen I

Shaheen I (Hatf-4) kantaa 750 km:n päähän eli on yksivaiheinen kiinteäpolttoaineinenselvennä lyhyen kantaman ohjus SRBM. Ohjus kuljettaa noin 700 kg taistelukärjen, joka osuu kohteeseensa 200 metrin CEP tarkkuudella.  Se on luultavimmin sama kuin Kiinan DF-15 (M-9, CSS-6) ohjus. Shaheenia on arveltu myös parannetuksi  Kiinan M-11-ohjukseksi.
Shaheen II

Shaheen II (Hatf-6) kantaa 2 000–2 500 km:n päähän, ja ohjuksen tarkkuus CEP on 350 m. Tämä ohjus kuljettaa 700–750 kg taistelukärjen. Se   on siis keskimatkan ohjus IRBM, ja se käyttää kiinteää polttoainetta ja on kaksivaiheinen.
Shaheen II on vastaveto Intian Agni-ohjukselle, sillä tämäkin ohjus on kaksivaiheinen, kiinteäpolttoaineinen ja nopeasti laukaistava sotanäyttämön tason keskimatkan ohjus.  Shaheen II lienee sama kuin Kiinan M-18. Ohjus oli vuonna 2006 Pakistanin tehokkain ohjus.
Aiheesta muualla

Table of Pakistani Nuclear Forces, 2002
Shetlandsaarten jalkapallomaajoukkue

Shetlandsaarten jalkapallomaajoukkue on IGA:n jäsen, joka edustaa Shetlandsaaria jalkapallomaaotteluissa. Joukkue on voittanut Island Games-turnauksen 2005.
Shetlandsaaret ei ole FIFAn eikä minkään sen maanosaliiton jäsen, minkä vuoksi se ei voi osallistua maailman- tai maanosamestaruuskilpailuihin.
Showaddywaddy

Showaddywaddy oli 1970-luvun suosittu popryhmä, kotoisin Leicesteristä, Englannista. He pukeutuivat samankaltaisiin asuihin kuin 50-luvun "teddy-pojat". Heillä oli 23 hittiä Englannin listoilla vuosina 1974–1982. Listaykköseksi pääsi single Under The Moon Of Love ja albumipuolella Greatest Hits 1976–1978.
Historia

Bändi perustettiin vuonna 1973. Se oli yhdistelmä kahdesta eri bändistä: Choise ja The Golden Hammers.Tämä johti 8-jäseniseen bändiin, jossa oli kaksi vokalistia, muutama rumpali ja kaksi basistia. Heidän ensimmäinen singlensä, "Hey Rock 'n' Roll" (bändin itsensä tekemä), julkaistiin toukokuussa 1974. Se ylsi heti kakkoseksi Britannian singlelistalla. Showaddywaddy teki sitten peräti 22 hittiä vuoteen 1982. Suurin osa heidän hiteistään oli versioita 1950-luvun lauluista. Tunnettuja biisejä olivat cover-versiot "Three Steps To Heaven", "Heartbeat", "Under The Moon Of Love", "You Got What It Takes", "Blue Moon" (perustuen The Marcelsin esitykseen), ja "I Wonder Why".
Historia > Kokoonpano

Dave Bartram - laulu - (oik. nimeltään David Bartram, s. 23. maaliskuuta 1952,  Leicester, Englanti).
Buddy Gask - laulu - (oik. nimeltään William Gask, s. 18. joulukuuta 1948,  Leicester).
Russ Field - kitara - (oik. nimeltään James Lewis Russell Field, s. 1. syyskuuta 1949,     Berwick Upon Tweed).
Trevor Oakes - kitara - (oik. nimeltään Trevor Leslie Oakes, s. 9. syyskuuta 1946,  Leicester)
Al James - basso - (oik. nimeltään Geoffrey Betts, s. 13. tammikuuta 1946,  Leicester).
Rod Deas - basso - (oik. nimeltään Roderick Sinclair Deas, s. 13. helmikuuta 1948,  Scarborough, North Yorkshire).
Malcolm "Duke" Allured - rummut - (oik. nimeltään Malcolm J Allured, s. 27. elokuuta 1945,  Leicester).
Romeo Challenger - rummut - (s. 19. toukokuuta 1950,  Antigua, Länsi-Intia)
Malcolm Allured lähti bändistä 1984, Russ Field liittyi 1985, ja Buddy Gask 1987. Jäljelle jääneet viisi jäsentä lisättynä Danny Wilsonilla, (jonka veli Ricky Willson, oli bändissä Diesel Park West) jatkoivat kuusimiehisenä kokoonpanona.
Albumit

Showaddywaddy (1974)
Step Two (1976)
Trocadero (1976)
Greatest Hits (1976)
Red Star (1977)
Greatest Hits 1976-1978 (1978)
Crepes & Drapes (1979)
Bright Lights (1980)
Good Times (1981)
The Very Best Of (1981)
Living Legends (1983)
Greatest Hits (1986)
The Best Steps To Heaven (1987)
Step 1 To Step 8 (1988)
Jump, Boogie & Jive (1991)
The One & Only (Greatest & Latest) (1996)
Hey Rock 'n' Roll (2002)
Hey Rock 'n' Roll - The Very Best Of Showaddywaddy (2004)
I Love Rock 'n' Roll (2006)
The Sun Album (I Betcha Gonna Like It) (2008)
The Sun Album (I Betcha Gonna Like It) (Expanded edition) (2014)
Next Chapter (2016)
Listasijoitukset Englannissa > Singlet

Hey Rock And Roll (1974) (2)
Rock 'n' Roll Lady (1974) (15)
Hey Mr Christmas (1974) (13)
Sweet Music (1975) (14)
Three Steps To Heaven (1975) (2)
Heartbeat (1975) (7)
Heavenly (1975) (34)
Trocadero (1976) (32)
Under The Moon Of Love (1976) (1)
When (1977) (3)
You Got What It Takes (1977) (2)
Dancin' Party (1977) (4)
I Wonder Why (1978) (2)
A Little Bit Of Soap (1978) (5)
Pretty Little Angel Eyes (1978) (5)
Remember Then (1979) (17)
Sweet Little Rock 'n' Roller (1979) (15)
A Night At Daddy Gees (1979) (39)
Why Do Lovers Break Each Others' Hearts (1980) (22)
Blue Moon (1980) (32)
Multiplication (1981) (39)
Who Put The Bomp (In The Bomp-A-Bomp-A-Bomp) (1982) (37)
Listasijoitukset Englannissa > Albumit

Showaddywaddy (1974) (9)
Step Two (1975) (7)
Trocadero (1976) (41)
Greatest Hits (1976) (4)
Red Star (1977) (20)
Greatest Hits (1976-1978) (1978) (1)
Crepes And Drapes (1979) (8)
Bright Lights (1980) (54)
Hey Rock'n' Roll-The Very Best Of Showaddywaddy (1981) (33)
The Best Steps To Heaven (1987) (90)
Hey Rock'n' Roll-The Very Best Of Showaddywaddy (2004) (56)
Listasijoitukset Suomessa > Singlet

Under The Moon Of Love (1977) (16)
Listasijoitukset Suomessa > Albumit

Greatest Hits (1977) (20)
Suomenkielisiä versioita Showaddywaddyn kappaleista

Under The Moon Of Love = Meidän On Täysikuu Kisu (1977)
Aiheesta muualla

http://www.showaddywaddy.net/
Punakurkkulurikki

| Punakurkkulurikki |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Melanesianlurikit Charmosyna
Laji::  amabilis
Kaksiosainen nimi
 Charmosyna amabilis  (E. P. Ramsay, 1876) 
Katso myös
   Punakurkkulurikki Wikispeciesissä   Punakurkkulurikki Commonsissa 
Infobox OKNimi-testi OKIUCN-testi OK: 
Punakurkkulurikki (Charmosyna amabilis) on Fidžillä Viti Levun, Vanua Levun, Taveunin ja Ovalaun saarilla elävä äärimmäisen uhanalainen melanesianlurikkien sukuun kuuluva kaijalaji.
Kooltaan punakurkkulurikki on noin 18 cm. Laji on pääosin väriltään vihreä. Linnun rinnassa ja kurkussa on punainen alue ja myös koivet ovat punaiset; lisäksi rinnassa ja pyrstössä on ohut keltainen juova. Punakurkkulurikin voi sekoittaa fidžinluriin (Phigys solitarius), joka on kuitenkin kooltaan suurempi ja jolla on musta päälaki ja jonka rinnan punainen alue ulottuu laajemmalle kuin punakurkkulurikilla.
Punakurkkulurikin elinympäristöä ovat metsät yli 500 metrin korkeudessa. Sen elinympäristön laajuus on noin 16 600 neliökilometriä. Ovalaulla lajia on tavattu mangrovemetsistä. Punakurkkulurikki elää pienissä parvissa ja käyttää ravintonaan mettä ja siitepölyä. Linnun lisääntymisekologiaa ei tunneta.
Punakurkkulurikkikannan kooksi arvioidaan alle 50 yksilöä. Suurimmat uhat lajille ovat elinympäristön hakkuut sekä saarelle levinneet mustarotat.
Sirvart Karamanuk

Sirvart Kalpakian Karamanuk (arm. Սիրվարդ Գալբագեան Գարամանուկ; 1. joulukuuta 1912 Üsküdar, Istanbul — 19. lokakuuta 2008 Istanbul) oli armenialainen säveltäjä. Vaikka hän opiskeli Istanbulissa mm. pianonsoittoa, säveltäjänä hän oli suurilta osin itseoppinut.
Karamanukin varhaisimmat sävellykset olivat pianokappaleita. Lisäksi hän on kirjoittanut mm. kymmeniä lauluja, yhden lastenoperetin, sinfonisen runoelman sekä kuoromusiikkia.
Aiheesta muualla

Sirvart Karamanukin kotisivusto (Arkistoitu – Internet Archive) (englanniksi)
Portugalin ralli 2013

|  Portugalin ralli 2013 |
| --- | --- |
 4. osakilpailu 13 osakilpailusta kaudella 2013. 


Palkintokoroke
Voittaja:   Sébastien Ogier  Julien Ingrassia  (Volkswagen)
Toinen:   Mikko Hirvonen  Jarmo Lehtinen  (Citroën)
Kolmas:   Jari-Matti Latvala  Miikka Anttila  (Volkswagen)
Andreas Mikkelsen sijoittui kuudenneksi.
Portugalin ralli 2013 (virallisesti 47. Vodafone Rally de Portugal 2013) oli Rallin MM-sarjan kauden 2013 neljäs osakilpailu, joka ajettiin 11–14. huhtikuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Ogier |  Julien Ingrassia | Volkswagen Polo R WRC | 4:07.38,7 |  | 25+3 |
| 2. |  Mikko Hirvonen |  Jarmo Lehtinen | Citroën DS3 WRC | 4:08.36,9 | +58,2 | 18 |
| 3. |  Jari-Matti Latvala |  Miikka Anttila | Volkswagen Polo R WRC | 4:11.43,2 | +4.04,5 | 15+1 |
| 4. |  Jevgeni Novikov |  Ilka Minor | Ford Fiesta RS WRC | 4:13.06,4 | +5.27,7 | 12 |
| 5. |  Nasser Al-Attiyah |  Giovanni Bernacchini | Ford Fiesta RS WRC | 4:15.22,2 | +7.43,5 | 10 |
| 6. |  Andreas Mikkelsen |  Mikko Markkula | Volkswagen Polo R WRC | 4:17.18,5 | +9.39,8 | 8 |
| 7. |  Martin Prokop |  Michal Ernst | Ford Fiesta RS WRC | 4:22.42,9 | +15.04,2 | 6 |
| 8. |  Mads Østberg |  Jonas Andersson | Ford Fiesta RS WRC | 4:23.22,3 | +15.43,6 | 4+2 |
| 9. |  Khalid Al-Qassimi |  Scott Martin | Citroën DS3 WRC | 4:23.35,6 | +15.56,9 | 2 |
| 10. |  Esapekka Lappi |  Janne Ferm | Škoda Fabia S2000 | 4:23.59,7 | +16.21,0 | 1 |
Lähde:
Muuta

Esapekka Lapin uran ensimmäinen piste.
Aiheesta muualla

Kuvia tai muita tiedostoja aiheesta Portugalin ralli 2013 Wikimedia Commonsissa
Osakilpailut MM-rallikaudella 2013
Monte Carlo
Ruotsi
Meksiko
Portugali
Argentiina
Akropolis
Sardinia
Suomi
Saksa
Australia
Ranska
Katalonia
Wales
Rallin maailmanmestaruussarjan Portugalin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2007  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Porvoon tuomiorovastikunta

| Porvoon tuomiorovastikunta Borgå Domprosteriet |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Porvoon hiippakunta
Jäsenmäärä:  23 078 (2021)
Lääninrovasti:  Mats Lindgård
Porvoon hiippakunta
Infobox OKVirheellinen NIMI-arvo: 
Porvoon tuomiorovastikunta (ruots. Borgå Domprosteriet) on Uudellamaalla sijaitseva Porvoon hiippakunnan rovastikunta. Porvoon tuomiorovastikunnan lääninrovastina toimii Mats Lindgård.
Seurakunnat

Lista Porvoon tuomiorovastikuntaan kuuluvista seurakunnista:
Agricolan ruotsalainen seurakunta
Porvoon ruotsalainen tuomiokirkkoseurakunta
Sipoon ruotsalainen seurakunta
Shawn Johnson

| Mitalit | Mitalit | Mitalit |  |
| --- | --- | --- | --- |
|  Shawn Johnson vuonna 2008. |  Shawn Johnson vuonna 2008. |  Shawn Johnson vuonna 2008. |  |
Maa:   Yhdysvallat
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | puomi |  |
|  Hopeaa | Peking 2008 | neliottelu |  |
|  Hopeaa | Peking 2008 | permanto |  |
|  Hopeaa | Peking 2008 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 2007 | neliottelu |  |
|  Kultaa | Stuttgart 2007 | permanto |  |
|  Kultaa | Stuttgart 2007 | joukkuekilpailu |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 | neliottelu |  |
|  Kultaa | Rio de Janeiro  2007 | eritasonojapuut |  |
|  Kultaa | Rio de Janeiro  2007 | puomi |  |
|  Kultaa | Rio de Janeiro  2007 | joukkuekilpailu |  |
|  Kultaa | Guadalajara 2011 | joukkuekilpailu |  |
|  Hopeaa | Rio de Janeiro  2007 | permanto |  |
|  Hopeaa | Guadalajara 2011 | eritasonojapuut |  |
Shawn Johnson (s. 19. tammikuuta 1992 Des Moines, Iowa) on aktiiviuransa lopettanut yhdysvaltalainen telinevoimistelija, olympiavoittaja, maailmanmestari ja Pan-Amerikan kisojen kultamitalisti.
Johnsonin ensimmäiset kansainväliset aikuisten arvokisat olivat vuoden 2007 Pan-Amerikan kisat Rio de Janeirossa, missä hän voitti kultaa joukkuekilpailusta, neliottelusta, nojapuilta ja puomilta, ja saavutti hopeaa permannolta. Samana vuonna MM-kisoissa Stuttgartissa hän oli mukana voittamassa Yhdysvaltain kautta aikain toista joukkuekilpailun kultaa ja saavutti lisäksi henkilökohtaiset kultamitalit moniottelusta ja permannolta. Puomilla Johnson sijoittui kahdeksanneksi, mutta nojapuilla hän jäi loppukilpailun ulkopuolelle. Pekingin kesäolympialaisissa Johnson voitti kultaa puomilta ja saavutti lisäksi hopeaa permannolta, neliottelusta ja joukkuekilpailusta. Pan-Amerikan kisoista hän voitti vuonna 2007 neljä kulta- ja yhden hopeamitalin, ja vuonna 2011 yhden kullan ja yhden hopean.
Johnson lopetti kilpavoimistelijanuransa kesäkuussa 2012, 20-vuotiaana. Hän oli loukannut vasemman polvensa lasketellessaan vuonna 2010, eikä vamma parantunut sopivassa ajassa.
Johnson on 145 senttimetriä pitkä ja painaa 41 kilogrammaa. Hänen valmentajinaan toimivat Liang Chow ja Liwen Zhuang.
Johnson osallistui Yhdysvaltain Dancing with the Stars -televisiotanssikilpailuun vuonna 2009 aikojen nuorimpana kilpailijana ja tanssi itsensä voittajaksi.
Aiheesta muualla

Kuvia tai muita tiedostoja aiheesta Shawn Johnson Wikimedia Commonsissa
Shawn Johnsonin virallinen kotisivu (englanniksi)
Shahi Zinda

Shahi Zinda Samarkandissa.
Shahi Zinda (uzb. Shohizinda, pers. ‏شاه زنده‎) on nekropoli Samarkandissa, Uzbekistanissa. Se on osa UNESCO:n Samarkandin maailmanperintökohdetta.
Historia

Shahi Zindassa on mausoleumeja ja rituaalirakennuksia kahdeksan vuosisadan ajalta, 1000-luvulta 1800-luvulla. Rakennuskokonaisuuteen kuuluu yli kaksikymmentä rakennusta, joista merkittävimmät ovat Timuridien dynastian ajalta 1300-1400-luvulta.
Nimi Shahi Zinda ("Elävä kuningas") viittaa legendaan, jonka mukaan Muhammadin serkku Kusam ibn Abbas on haudattu tänne. Hän osallistui Arabien valloitusretkiin Keski-Aasiassa ja kuoli Samarkandissa vuonna 677. Legendan mukaan uskottomat mestasivat hänet, mutta hän nousi, otti päänsä ja laskeutui maan alle, missä hän elää yhä.
Nekropoli muodostuu kolmesta rakennusryhmästä, joita yhdistävät neljään suuntaan holvatut porttirakennukset, chartaqit. Varhaisimmat rakennelmat ovat peräisin 1000-1100-luvuilta, ja niistä on jäljellä lähinnä perustukset ja joitain hautakiviä. Suurin osa rakennuksista on peräisin 1300-1400-luvuilta. Myöhemmät rakennelmat ovat vähämerkityksellisiä eivätkä ole vaikuttaneet alueen ulkomuotoon merkittävästi.
Pohjoisimpaan rakennusryhmään kuuluu 1000-luvulta peräisin oleva Kusam ibn Abbasin mausoleumi ja ympäröiviä rakennuksia, mm. moskeija 1400-luvulta; Khodja-Akhmadin mausoleumi 1340-luvulta ja niinkutsuttu vuoden 1361 mausoleumi; ja länsipuolella Timur Lenkin vaimon Tuman Agan mukaan nimetty rakennusryhmä.
Keskimmäinen ryhmmä on 1300-luvun lopulta ja 1400-luvun alkupuolelta. Siellä on Timurin sukulaisten sekä merkittävien uskonnollisten ja sotilasjohtajien mausoleumeja ja muistorakennuksia. Ryhmän länsiosassa on Timurin sisarentyttären Shadi Mulk Agan mausoleumi, johon on haudattu myös hänen äitinsä Turkan Aga, Timurin vanhempi sisar. Sitä vastapäätä on toisen Timurin sisaren, Shirin Bika Agan, mausoleumi. ja tämän vieressä kupolikattoinen kahdeksankulmainen hautarakennus 1400-luvun alkupuolelta.
Eteläisen rakennusryhmän huomattavin rakennus on kaksikupolinen mausoleumi 1430-luvulta. Sen rakennutti Timurin tieteitä suosinut pojanpoika Ulugh Beg matemaatikon ja tähtitieteilijän Qadi Zada al-Rumin muistoksi. Myös Shahi Zindan pääsisäänkäynti on Ulugh Begin samaan aikaan rakennuttama.
Kuten monet muut Samarkandin rakennukset ja muistomerkit, Shahi Zindan mausoleumit olivat rapistuneet pahoin 1900-luvulle tultaessa. Niitä alettiin restauroida neuvostoaikana 1900-luvun puolivälin jälkeen, ja restaurointi (sekä suoranainen jälleenrakennus) edistyi nopeasti Neuvostoliiton hajottua itsenäisen Uzbekistanin ensimmäisen presidentin Islom Karimovin valtakaudella.
Kuvia

Khodja-Akhmadin mausoleumin sisäänkäynti.
Sisäkuva Kusam ibn Abbasin hautamoskeijasta.
Tuman Agan rakennusryhmä.
Shadi Mulk Agan mausoleumi.
Islamilaista kalligrafiaa Shirin Bika Agan mausoleumin seinässä.
Kahdeksankulmainen mausoleumi.
Qadi Zada al-Rumin mausoleumi.
Shahi Zindan pääsisäänkäynti.
Aiheesta muualla

Wikimedia Commonsissa on kuvia tai muita tiedostoja aiheesta .
Square kufic inscriptions at Shah-i-Zinda
Shah-i Zinda Complex, ArchNet.
Näkymä nekropolin alueelta.
Sinapinsiemen

Sinapinsiemen voi tarkoittaa seuraavia:
sinapinsiemen, eräiden Brassica- ja Sinapis-sukuihin kuuluvien kasvien siemenet, joista valmistetaan sinappia
sinapinsiemen, raamatullisena vertauskuvana: Vertaus sinapinsiemenestä
Sinapinsiemen, vuonna 1979 perustettu kristillinen järjestö
Sinapinsiemen, Kimmo Hakolan ooppera
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sinapinsiemen”, voi hakea sivunnimihaulla, laajalla sivunnimihaulla tai tekstihaulla.
Portugalin ralli 2012

|  Portugalin ralli 2012 |
| --- | --- |
 4. osakilpailu 13 osakilpailusta kaudella 2012. 
Ajankohta:  29. maaliskuuta–1. huhtikuuta 2012
Pituus:  22 erikoiskoetta


Palkintokoroke
Voittaja:   Mads Østberg  Jonas Andersson  (Adapta World Rally Team)
Toinen:   Jevgeni Novikov  Denis Giraudet  (M-Sport Ford WRT)
Kolmas:   Petter Solberg  Chris Patterson  (Ford World Rally Team)
Petter Solberg sijoittui kolmanneksi.
Portugalin ralli 2012 (virallisesti 46. Vodafone Rally de Portugal) oli Rallin MM-sarjan kauden 2012 neljäs osakilpailu, joka ajettiin 29. maaliskuuta–1. huhtikuuta 2012. Kilpailussa oli 22 erikoiskoetta.
Mikko Hirvonen hylättiin sääntöjen vastaisen kytkimen takia ja siten menetti kilpailun voiton. FIA:n mukaan turbo ei myöskään ollut sääntöjen mukainen, mutta lykkäsi päätöstä.